Lingua arbanisa

La lingua arbanisa è na lingua parrata di 6 miliuna di pirsuna nta l'Arbanìa, ma videmma nta àutri banni di Balcani (Kòssuvu, Macedonia e Serbia). Si pàrranu puru certi varianti antichi (tanticchia diversi di l'arbanisi attuali) chiamati "Arbëresh" nta l'Italia dû Sud (Pugghia, Calabbria, Sicilia, Abbruzzu, Basilicata e Campania) e ntâ Grecia. Cci sunnu dui dialetti albanisi: ntô sud di l'Arbanìa si parra lu toscu, ntô nord lu ghegu (lu ghegu è parratu puru ntô Kòssuvu e ntâ Macedonia). Li dialetti arbanisi chi s'attrovanu nta l'Italia e ntâ Grecia sunnu na forma arcàica dâ lingua arbanisa e sunnu dialetti toschi. La lingua arbanisa ca è parrata nta l'Italia è l'Arbëreshë mentri chidda ca è parrata ntâ Grecia è l'Arvanìticu.

Li dui dialetti arbanisi nun sunnu cumprinzìbbili e pi putiri cumunicari ntra di iddi l'arbanisi usanu na lingua arbanisa standard, basata supra ô toscu ma cu elementi gheghi.

Àutri pruggetti

Catigurìa:Linguìstica